**Indijos ekonominės naujienos**

**2024-01-01 – 2024-01-31**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis |  |
| **Bendra ekonominė informacija** | | | |
| 2024-01-04 | Indijos vyriausybė paneigė naujausią Tarptautinio valiutos fondo ataskaitą, kurioje teigiama, kad Indijos vyriausybės skola artimiausiu metu viršys 100% BVP. Ministerija teigė, kad ataskaitoje kalbama tik apie „blogiausią scenarijų“ ir kad toje pačioje ataskaitoje nurodoma, jog valdžios sektoriaus skolos ir BVP santykis per tą patį laikotarpį gali sumažėti žemiau 70 proc. | <https://www.hindustantimes.com/business/finance-ministry-refutes-imf-report-on-india-s-debt-situation-101703310138926.html> |  |
| 2024-01-05 | Indijoje vykusio verslo renginio „Businessline Agriculture and Commodity Summit“ metu didžiausios Indijos pieno įmonės „AMUL“ generalinis direktorius teigė, kad Indijos pieno pramonė priešinsis pieno produktų importui su lengvatiniu muitu pagal laisvosios prekybos susitarimus, kad būtų užtikrinta ūkininkų, kurių pragyvenimas priklauso nuo pieno sektoriuje. | <https://www.thehindubusinessline.com/economy/agri-business/bl-agriculture-and-commodity-summit-2024-amul-to-oppose-import-of-dairy-products-at-concessional-duty-under-ftas/article67710445.ece> |  |
| 2024-01-11 | Indijos eksportuotojai išreiškė susirūpinimą, kad jų jautrūs ir konfidencialūs duomenys gali būti pažeisti laikantis ES anglies dioksido pasienio reguliavimo mechanizmo (CBAM). Tokių sektorių kaip plieno, naftos perdirbimo ir cemento eksportuotojai prisitaiko prie pasaulinio konkurencingumo sąnaudų srityje, todėl gali būti pažeistos jautrios komercinės paslaptys. CBAM reikalauja, kad ES importuotojai pateiktų beveik 1000 gamyboje naudojamų duomenų ir metodų. | <https://indianexpress.com/article/india/eu-carbon-tax-india-flags-risk-of-trade-info-getting-compromised-9104194/> |  |
| 2024-01-13 | Indijos vyriausybė uždraudė kviečių eksportą 2022 m. gegužę ir ne basmati ryžių eksportą nuo 2023 m. liepos mėn., o cukraus eksportą nuo 2023 m. spalio mėn. indijos prekybos ministras teigė, kad vyriausybei nėra pasiūlymo panaikinti šiuos kviečių ir ryžių ir cukraus eksporto apribojimus. Vyriausybė taip pat įvedė 50% eksporto muitą melasai – šalutiniam cukranendrių produktui. | <https://economictimes.indiatimes.com/news/economy/foreign-trade/no-proposal-to-lift-export-curbs-on-wheat-rice-sugar-piyush-goyal/articleshow/106812456.cms?from=mdr> |  |
| 2024-01-15 | Pietų Indijos uostamiestyje Kočyje, inauguruoti trys infrastruktūros projektai, įskaitant sausąjį doką, tarptautinį laivų remonto įrenginį (ISRF) bei „Indian Oil Corporation Limited“ SGD importo terminalą. Naujasis dokas leis čia stovėti laivams remontuoti ir sumažinti priklausomybę nuo užsienio šalių ir taip sutaupyti užsienio valiutų. ISRF pavers Kočį didžiausiu Pietų Azijos laivų remonto centru. | <https://ddnews.gov.in/national/pm-modi-inaugurate-key-infrastructure-projects-two-day-visit-andhra-pradesh-kerala> |  |
| 2024-01-18 | Indijos vyriausybė patvirtino kartu su Europos Komisija pasirašytą supratimo memorandumą dėl puslaidininkių ekosistemų, tiekimo grandinių ir inovacijų pagal ES ir Indijos prekybos ir technologijų tarybos (TTC) gaires. Supratimo memorandumas pasirašytas 2023 m. lapkričio 21 d. Sutartis apima ir G2G, ir B2B dvišalį bendradarbiavimą. | <https://economictimes.indiatimes.com/industry/cons-products/electronics/cabinet-approves-india-europe-initial-pact-to-boost-semiconductor/articleshow/106952903.cms?from=mdr> |  |
| 2024-01-18 | Izraelio statybų pramonė ieško darbuotojų iš Indijos ir kitų šalių laisvoms darbo vietoms užimti. Indijos valstijose vykdomos statybininkų paieškos sulaukė kritikos aktyvistų ir profesinių sąjungų, teigiančių, kad Indijos vyriausybė apeina visas apsaugos priemones, kurias paprastai taiko Indijos darbuotojams, išvykstantiems į užsienį į konfliktų zonas. Remiantis naujausiomis žiniomis, darbuotojai, vykstantys į Izraelį, negaus jokios darbo apsaugos, susijusios su draudimu, medicinine apsauga ir užimtumo garantijomis, kurių vyriausybė reikalauja darbuotojams, vykstantiems į daugumą Persijos įlankos šalių ir kitų darbo rinkų. | <https://www.millenniumpost.in/delhi/trade-unions-urge-centre-not-to-send-workers-to-israel-548588> |  |
| 2024-01-22 | Indijos prekių ir paslaugų eksportas 2023 m. nežymiai išaugo 0,4 % iki 765,6 mlrd. JAV dol. Pagrindiniai sektoriai buvo elektronika, farmacija, medvilnės verpalai, audiniai, keramika, mėsa, pieno produktai, paukštiena, vaisiai, daržovės ir informacinės technologijos. Prekių eksportas sumažėjo 4,71% iki 431,9 mlrd. JAV dol, o paslaugų eksportas padidėjo 7,88% iki 333,8 mlrd. JAV dol. Pagrindinės eksporto kryptys yra JAV, JAE, Nyderlandai, Bangladešas, JK ir Vokietija. | <https://bfsi.economictimes.indiatimes.com/news/industry/indias-goods-services-exports-marginally-up-in-2023/107051949> |  |
| 2024-01-25 | Dvišalė Indijos ir Rusijos prekyba, kuri seniau siekė apie 10 mlrd. JAV dol., praėjusiais metais išaugo keturis kartus ir pasiekė 44,4 mlrd. JAV dol. | <https://www.newindianexpress.com/states/tamil-nadu/2024/Jan/25/union-minister-sarbananda-sonowal-india-russia-trade-quadrupled-this-fiscal> |  |
| 2024-01-31 | Indijos finansų ministrė N. Sitharaman paskelbė naujojo Indijos biudžeto projektą – biudžetiniai metai Indijoje vyksta nuo balandžio 1 d. iki kitų metų kovo 31 d. Biudžeto dydis siekia per 47 trilijonus rupijų (virš 532 mlrd. eurų).  Numatoma, kad Indijos realusis BVP augs 7,3 procento. Tikimasi, kad Indija per ateinančius trejus metus taps trečiąja pagal dydį pasaulio ekonomika, kurios BVP sieks 5 trilijonus JAV dolerių, o iki 2030 m. sieks 7 trilijonus JAV dolerių. Iki 2047 m. Indija taptų išsivysčiusia šalimi. Apskaičiuota, kad 2024–2025 m. fiskalinis deficitas sieks 5,1 procento BVP. Kapitalo išlaidų sąnaudos didinamos 11,1 proc. iki 11 11 111 mln. rupijų (134 mlrd. EUR), nors bendros vyriausybės išlaidos auga lėtesniu – 6 proc. greičiu. Didžiausias biudžeto asignavimas buvo skirtas gynybai, trečdalis šių lėšų bus skirta ginklams įsigyti ir įranga. Antras pagal dydį asignavimas buvo skirtas infrastruktūros išlaidoms susisiekimui gerinti, ypač kelių transportui ir geležinkeliams. Rinkimų komisijai buvo skirta didelė 42,82 mln. EUR suma surengti didžiausius pasaulyje rinkimus 2024 m. pavasarį. | <https://www.livemint.com/economy/budget-2024-25-key-highlights-live-updates-interim-budget-agriculture-infra-fiscal-deficit-nirmala-sitharaman-11706695416199.html> |  |

Parengė: Žymantas Mozūraitis, LR ambasados Indijoje trečiasis sekretorius.